Alfons Johansen

Alfons Johan Johansen (1891–1941) var en norsk politiker (Ap) og redaktør. Han var stortingsrepresentant for Troms fylke i periodene 1928–1930, 1934–1936 og 1937 til sin død i 1941. 

Johansen var født i Lødingen. Han var utdannet som maskinist og arbeidet deretter som skipsmaskinist i to år, før han arbeidet ved ulike mekaniske verksteder.

Fra 1923 var Johansen redaktør av arbeiderpartiavisa Folkeviljen i Harstad (Organ for Sør-Troms Arb.parti). Han var fra samme år medlem av Trondenes herredsstyre, fra 1926 også i formannskapet. Ved kommunedelingen der Sandtorg ble skilt ut gikk han over dit, og Johansen ble varaordfører i den nye kommunen. I perioden 1934-1937 var Johansen Sandtorgs ordfører.

En gate i Harstad bærer hans navn.

Referanser
 «Dødsfall: Redaktør, tidligere stortingsmann Alfons Johansen, Harstad, er avgått ved døden, 50 år gammel». Lofotposten, 23. januar 1941.

 Kilder 
 Biografi hos Norsk samfunnsvitenskapelig datatjeneste
 Vidar Eng: Holdninger i Troms til regjeringens krigspolitikk 9. april til 9. juni 1940 – pdf-fil
 Gunnar E. Kristiansen: Masteroppgave historie, UiTø 2006Se også Folkeviljen i Wikipedia.

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Troms
Kategori:Stortingsrepresentanter 1928–1930
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ap-ordførere i Troms
Kategori:Ordførere i Sandtorg
Kategori:Norske redaktører
Kategori:Personer fra Lødingen kommune